 ஆட்டைத் தேடி அயலார் கையில் கொடுப்பதைவிட வீட்டைக் கட்டி நெருப்பு வைப்பது மேல்.  ஆட்டைத் தோளில் போட்டுக் கொண்டு காடெங்கும் தேடினது போல.  ஆட்சி புரிய அரண்மனை வாசலிலே பாரக் கழுக்காணி பண்ணிப் புதைத்திருக்கிறது.  ஆட்டி அலைத்துக் காசு வாங்கினேன்; செல்லுமோ செல்லாதோ? அதைக் கொண்டு எருமை வாங்கினேன்; ஈனுமோ, ஈனாதோ?  ஆடத் தெரியாதவள் கூடம் கோணல் என்றாளாம்.  ஆடப் பாடத் தெரியாதவருக்கு இரண்டு பங்கு உண்டு.  ஆடப்போன கங்கை அண்டையில் வந்தாற் போல.  ஆட மாட்டேன், பாட மாட்டேன், குடம் எடுத்துத் தண்ணீர்க்குப் போவேன்.